### Resumé

Sagen omhandler indkaldelse til åstedsforretning og ekspropriationsbemyndigelse til ekspropriering af arealer og rettigheder til brug for ombygningen af det eksisterende kryds [adresse] - Vongevej i [adresse].

### Sagsfremstilling

Byrådet godkendte 6. november 2024 pkt. 215 Anlægsbevilling - Trafiksikkerhedsplan 2021-2024 - Handlingsplan 2025. I Handlingsplan 2025 prioriteres projektet ombygning af krydset [adresse] - Vongevej i [adresse].

Teknisk Udvalg godkendte 9. september 2025 pkt. 149 ændringsforslaget for krydset.

[adresse] har mere end fire gange så høj trafikbelastning end Ørni Thorsen og sammenholdt med de ulykkestyper, som er sket i krydset, ændres vigepligtsforholdene. For at forbedre sikkerheden i krydset ændres vigepligtsforholdene så trafikanterne på Vongevej pålægges vigepligt for trafikken på [adresse].

Der anlægges nye brede bremseheller på [adresse] for at understøtte synligheden af den ændrede vigepligt og skabe en mere overskuelig krydsningssituation. De eksisterende midterheller på [adresse] fjernes. Det vil være nødvendigt at arealerhverve på krydsets hjørner for at muliggøre ændringerne.

Forvaltningen kontakter berørte lodsejere med henblik på arealerhvervelse på aftalevilkår, såfremt denne mulighed ikke foreligger indkaldes til åstedsforretning.

Ekspropriationen vedrører følgende matrikelnumre:

* [adresse], Elsebeth Lund: 4a, 4b, 2a, 2b, og 2d

Arealerhvervelsesplan er vedlagt som bilag. Åstedsforretningen forventes at strække sig over 4 timer.

**Lovgrundlag**

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevillingen.

### Klima og resiliensvurdering

Projektet skal forbedre trafiksikkerheden i krydset og øge fremkommeligheden for majoritet af trafikanterne.

### Sagens videre forløb

Sagen skal behandles af Økonomiudvalget og Byrådet.

### Indstilling Teknik- og Miljødirektøren indstiller

**at** udvalget anbefaler over for Byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra og pålægge rettigheder på de nævnte matrikler, jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

**at** der indkaldes til åstedsforretning med henblik på ekspropriation,

**at** udvalget beslutter hvem fra udvalget, der deltager i åstedsforretningen, og

**at** tidspunktet for åstedsforretningen aftales direkte med det/de udpegede udvalgsmedlem(mer).

### Beslutning

Anbefalet.